Diari Oficial de la Generalitat Valenciana


Sumari del DOGV 1056, del 03-05-1989 (1989/813783)

ORDRE de 14 d'abril de 1989, de la Conselleria de Cultura, Educació i Ciència, per la qual es fa pública la convocatòria de places vacants i ajudes complementaries per a alumnes externs en el Complex Educatiu de Chest, per al curs escolar 1989-90.
-------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/04/14/(1)/dof/vci/html**

### Dades del document

Número de DOGV
:   1056

Data del DOGV
:   03-05-1989

Secció del DOGV
:   DISPOSICIONS GENERALS

Número del document
:   1989/813783


Data del document
:   14-04-1989

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 14 d'abril de 1989, de la Conselleria de Cultura, Educació i Ciència, per la qual es fa pública la convocatòria de places vacants i ajudes complementàries per a alumnes externs en el Complex Educatiu de Cheste, per al curs escolar 1989/90.  
Els centres del Complex Educatiu de Cheste, com la resta de centres públics de la Comunitat Valenciana, s'ajusten als criteris d'escolarització i procediments que estableix el Decret 11/1986, de 10 de febrer, del Consell de la Generalitat Valenciana. No obstant això, ateses les especials característiques d'aquests centres en tant que ofereixen serveis complementaris de residència i menjador, compleixen en l'actualitat la funció de completar l?escolarització en zones en les quals aquesta funció no està totalment atesa per l'actual xarxa de centres ordinaris.  
Per això, segons que disposa el Reial Decret 2298/83 de 28 de juliol (BOE de 27 d'agost), pel qual es regula el sistema de beques i altres ajudes a l?estudi de caràcter personalitzat, i d'acord amb el Decret 11/1986 de 10 de febrer del Consell de la Generalitat Valenciana es fixen les bases per les quals es regirà la convocatòria, la concessió de places vacants i les ajudes en el Complex Educatiu de Cheste, per al curs 1989/90.  
En virtut d'això, la Conselleria de Cultura, Educació i Ciència ha disposat:  
Article 1  
La convocatòria de llocs escolars per als centres del Complex Educatiu de Cheste comprén els estudis que figuren en l'Annex I d'aquesta Ordre. El nombre de llocs, places i la distribució per cursos, nivells i graus estarà d'acord amb les vacants que es produiran per al curs 1989/90. Aquesta convocatòria s'ajustarà a allò que disposen els articles següents.  
Article 2  
Tindran la condició d'alumnes externs aquells que residesquen en l'àrea d?influència del Complex Educatiu de Cheste i que puguen accedir-hi, diàriament, mitjançant les rutes ordinàries de transport escolar o pels seus propis mitjans. En qualsevol cas, la permanència diària d'aquests en el Complex conclourà una vegada finalitzades les activitats lectives.  
Article 3  
3.1. Obtindran ajuda de Menjador i Transport aquells alumnes residents en la zona d?influència del centre, el mòdul d'ingressos anuals per membre de família dels quals no depasse d'aquell que es fixarà en la convocatòria de beques i ajudes a l?estudi, en els nivells universitari i mitjà, per a poder rebre beca o ajuda a l?estudi de caràcter general.  
3.2. També, d'acord amb el nivell de renda familiar i de les normes establertes, els alumnes es beneficiaran de l?import a què ascendeixen les taxes acadèmiques en aquells nivells als que no efecte l?exempció de taxes de matrícula prevista en la Llei 12/1987 de 2 de juliol (BOE de 3 de juliol).  
Article 4  
La plaça obtinguda és per a cicles complets.  
Sempre que es complesquen les condicions acadèmiques previstes en la legislació acadèmica vigent i que no hagen variat les circumstàncies que motivaren la concessió, la renovació de les ajudes per als diferents cursos d'un mateix nivell o grau educatiu es produirà de manera automàtica.  
Article 5  
5.1. Les sol·licituds dels aspirants s?emplenaran en els models impresos que amb aquesta finalitat es facilitaran en el Complex Educatiu de Cheste o en els Serveis Territorials de Cultura i Educació (Negociat de beques c/ Pintor Genaro Lahuerta núm. 25 València), on s'hauran de presentar una vegada omplides. També es podran presentar per qualsevol dels sistemes que indica l?article 66 de la Llei de Procediment Administratiu.  
5.2. El termini de presentació de les sol·licituds serà el següent:  
Des de: data publicació en el DOGV.  
fins al 15 de maig.  
Article 6  
6.1. Les sol·licituds admeses seran objecte de qualificació final, que comprendrà dues fases de valoració: social i acadèmica, respectivament.  
6.2. El procés de valoració social donarà lloc a una escala de puntuacions basada en els criteris següents: renda anual de la unitat familiar, proximitat del domicili, dificultats d'escolarització, existència de germans matriculats en el Complex Educatiu i altres circumstàncies familiars especials. Els criteris de valoració s'inclouen en l'Annex II.  
6.3. Sense perjudici de la facultat de l?òrgan competent per a recabar dels sol·licitants la documentació que estime precisa per a la justificació, en cada cas, de les situacions o circumstàncies al·legades, aquestes s'acreditaran amb la documentació següent:  
a) La Renda anual de la unitat familiar es justificarà mitjançant l'aportació d'una còpia de la declaració de l?Impost sobre la Renda de les Persones Físiques dels membres de la unitat familiar, corresponent a l?exercici fiscal de l'any anterior, segellada per alguna de les oficines habilitades pel Ministeri d'Hisenda per a la seua recepció. Els treballadors autònoms hauran d'aportar, a més a més, una còpia de l?estimació objectiva singular corresponent a l'any anterior.  
Si el sol·licitant no aportava la documentació fiscal esmentada, se li assignarà la puntuació mínima prevista per al criteri de renda anual de la unitat familiar en el barem que figura en l'Annex del Decret 11/1986, de 10 de febrer, llevat que hi acredite com cal que la unitat familiar a què pertany no rep les rendes mínimes a partir de les quals hi ha l?obligació de presentar les esmentades declaracions.  
b) El domicili es justificarà mitjançant la presentació d'una fotocòpia del DNI del pare/mare, tutor o de l'alumne, i d'un rebut d'aigua, llum o telèfon actualitzat, o un contracte de lloguer.  
c) L?existència de germans en el centre la certificarà el Director d'aquest.  
d) Els criteris complementaris (emigrant retornat, minusvàlids, família nombrosa, etc. ... ) s'acreditaran mitjançant les certificacions o documents que en cada cas pertoque.  
6.4. Per a la valoració academitza dels aspirants s'obtindrà numèricament la nota mitja de les assignatures corresponents al curs anterior al que se sol·licita i s'aplicarà per a les assignatures qualificades en segones convocatòries, un coeficient reductor del 0,8.  
Quan es tracte d'estudis sotmesos al sistema d?avaluació continua, prèviament i a efectes del còmput de la nota mitja, es farà la transformació numèrica d'acord amb la taula d?equivalències següent:  
No presentat o anul·lació de convocatòria 2 punts  
Insuficient o suspès 4 punts  
Suficient o aprovat 5 punts  
Bé 6 punts  
Notable 8 punts  
Excel·lent o Matrícula d'Honor 10 punts  
Article 7  
7.1. La valoració de les sol·licituds per a llocs escolars l?efectuarà un Tribunal Qualificador, constituït de la manera següent:  
President. El Director General de Centres i Promoció Educativa o persona en qui delegue.  
Vice-president. El Gerent del Complex Educatiu de Cheste.  
Vocals. L?Inspector Coordinador de la circumscripció a què pertany el Complex Educatiu de Cheste.  
El Cap del Negociat de Beques dels Serveis Territorials de Cultura i Educació de València.  
Un representant dels directors dels Centres del Complex Educatiu de Cheste, elegit per la Comissió de Coordinació del Complex Educatiu.  
Un representant dels pares, elegit per aquests d?entre els que formen part dels Consells Escolars dels Centres del Complex.  
Un representant dels alumnes, elegit per aquests d?entre els que formen part dels Consells Escolars dels Centres del Complex.  
El Cap del Negociat d'Alumnes del Complex Educatiu de Cheste, que actuarà com a Secretari.  
7.2. El Tribunal Qualificador, vistes les sol·licituds presentades i el nombre de places disponibles, establirà una nota mínima per a la valoració social i acadèmica i exclourà de la selecció els aspirants que no arriben a la nota mínima. Arribar a les notes mínimes no suposa la concessió del lloc escolar i de les ajudes sinó que constitueix només la condició necessària perquè puga ser considerada la sol·licitud en la selecció.  
7.3. Les dades declarades en la sol·licitud podran ser comprovades a través de l?exigència de presentació de la documentació acreditativa. En particular, els ingressos familiars al·legats hauran de correspondre als declarats en l?Impost sobre la Renda de les Persones Físiques o sistema equivalent.  
Article 8  
8.1. No es podrà obtenir lloc escolar quan els estudis sol·licitats suposen pèrdua d'un any o més en el procés educatiu. No es considerarà que concorre aquesta pèrdua, quan el pas a un altre nivell o grau d'ensenyament estarà previst en la legislació vigent.  
8.2. No es podran incorporar alumnes no sol·licitants fins que no s'haurà esgotat la relació d'alumnes declarats beneficiaris en els estudis que pertoque.  
8.3. Els alumnes que no s'incorporen al Complex Educatiu en les dades que cada centre del complex assenyale per a l?inici del curs escolar, no podran gaudir del dret a lloc escolar i perdran els seus drets llevat dels casos justificats com cal.  
8.4. La falsedat de dades o falsificació de documents que es presenten, siga quin siga el moment en què es demostre la inexactitud tindrà com a conseqüència la pèrdua dels drets del sol·licitant sense perjudici d'altres responsabilitats que pertocaren, prèvia l?obertura del corresponent expedient.  
8.5. La pèrdua de la condició d'alumnes del Complex Educatiu, determinarà la de les ajudes concedides.  
8.6. Així mateix, deixaran de percebre les ajudes com a conseqüència de sanció disciplinària o baix rendiment acadèmic, d'acord amb la normativa vigent, previ l?expedient oportú.  
Article 9  
9.1. La convocatòria la resoldrà amb caràcter provisional abans del 30 de juny, la Direcció General de Centres i Promoció Educativa.  
9.2. A més a més de la publicitat ordinària que es concedirà a la resolució, segons que disposa la Llei de Procediment Administratiu vigent, es comunicarà als interessats i al Complex Educatiu de Cheste i es concedirà als primers un termini de reclamació de 15 dies.  
9.3. Les reclamacions les resoldrà en el termini d'un mes la Direcció General de Centres i Promoció Educativa i es consideraran tàcitament desestimades si no es resolien en el termini indicat.  
9.4. Resoltes, expressament o tàcitament, les reclamacions formulades, l'adjudicació de llocs escolars adquirirà caràcter definitiu i es podrà interposar el recurs de reposició com a previ a la jurisdicció contenciosa administrativa contra la resolució de la Direcció General.  
DISPOSICIONS FINALS  
Primera  
S'autoritza la Direcció General de Centres i Promoció Educativa, per a desplegar allò que disposa aquesta ordre.  
Segona  
Aquesta ordre entrarà en vigor l?endemà de la publicació en el Diari Oficial de la Generalitat Valenciana.  
València, 14 d'abril de 1989.  
El Conseller de Cultura, Educació i Ciència,   
CEBRIA CISCAR I CASABAN  
ANNEX I  
Alumnes Diürns.  
Formació Professional de 1r. grau en les Rames de:  
Automació  
Delineació  
Electricitat  
Electrònica  
Administrativa  
- Batxillerat Experimental 1r cicle.  
- Batxillerat Unificat Polivalent.  
- Curs d'Orientació Universitària.  
- Curs d'Accés (FP 2 Règim general).  
- Formació Professional de 2n grau en les Rames de:  
Automació  
Delineació Industrial  
Delineació de Edificios y Obras  
Electrònica Industrial  
Instal·lacions Elèctriques  
Sanitària (Laboratori)  
- Escola Universitària de Formació del Professorat de EGB  
Ciències Humanes  
Ciències  
Llengua Espanyola i Idioma Modern  
Pre-escolar  
ANNEX II  
Criteris de valoració  
1) Renta anual de la unitat familiar:  
a) Rendes inferiors al salari mínim interprofessional 4 punts  
b) Rendes compreses entre el salari mínim interprofessional i el doble d'aquest 3 punts  
c) Rendes compreses entre el doble i el quàdruple del salari mínim  
interprofessional 2 punts  
d) Rendes superiors al quàdruple del salari mínim interprofessional 1 punt  
2) Proximitat del domicili i dificultats d'escolarització:  
a) Alumnes el domicili del qual es trobe en el mateix municipi que el Complex  
Educatiu o en el lloc de residència del qual hi hagen dificultats molts greus  
d'escolarització 4 punts  
b) Alumnes el domicili dels quals es trobe en la zona d'influència del Complex  
i presenten greus dificultats d'escolarització 3 punts  
c) Alumnes el domicili dels quals es troba en la zona d'influència del Complex i  
tenen dificultats d'escolarització 2 punts  
d) Alumnes el domicili dels quals no es trobe en cap de les circumstàncies anteriors 1 punt  
3) Existència de germans matriculats en el Complex Educatiu:  
a) Primer germà matriculat en el Complex 2 punts  
b) Segon germà matriculat en el Complex 1 punt  
c) Per cada germà següent matriculat en el Complex 0'50 punts  
4) Criteris complementaris:  
a) Condició d'emigrant retornat de d'alumne dels pares o tutors en els tres últims anys 1 punt  
b) Existència de minusválues físiques, psíquiques o sensorials de l'alumne, dels pares  
o germans en edat escolar 1 punt  
c) Condició d'orfenesa de pare o de mare 1 punt  
d) Situació de família nombrosa 1 punt  
e) Situació de desocupació o atur laboral no subsidiat del pare de familia 1 punt  
f) Qualsevol altra circumstància familiar o personal que al parer del Tribunal  
Qualificador meresca ser considerada 1 punt


Còpia Permalink ELI